Codolada de Consell
Entrant dins Consei veureu
moltes fadrines
que se compren robes fines
per fer comú;
i tal volta està dejú
el seu cosset
perquè a ca seva hi ha fred
a sa panera
i duen més estufera
que un endiot
cada qual fa lo que pot
cada moment
elles duen més vent
que es menestral
elles duen més sal
que no hi ha Ervissa
vola, vola sa camia
que duen davall
hi podrien fer un ball
a cada forat
duen un roig encarnat
davall sa barra
que pareix una tafarra
o un ventador
vola, vola es gipó
coloretes
que sa fia d'en Giquetes
val un duro
val un duro
cinc pessetes
val un duro.

Fonts
Miquel Vives Brunet, Son Carrió, Mallorca, 2004?

Cançons populars